Blundell vokste opp i Eastbourne, og begynte å spille fotball for det lokale laget Polegate Grasshoppers da hun var syv år gammel. To år senere begynte hun å spille for Brighton & Hove Albions Centre of Excellence. I 2005 gikk hun til Chelsea, og spilte for U12-laget. Hun fikk kun en sesong i Chelsea, for trenerne var bekymret over hvor liten Blundell var. Hun dro til Birmingham for å spille der, men fikk samme beskjed. Men da hun prøvespilte for Charlton Athletic, fikk hun endelig gode nyheter og ble værende i akademiet i fire år.